Vier vas vir roof in Oos-Kaap | Maroela Media
Vier vas vir roof in Oos-Kaap
Vier mans is in hegtenis geneem nadat hulle glo ŉ Somaliër se winkel in King William’s Town in die Oos-Kaap beroof het.
Lt. Nkosikho Mzuku, ŉ polisiewoordvoerder, het Donderdag gesê die polisie het Woensdagaand omstreeks 19:00 die Welcome Wood-omgewing gepatrolleer toe hulle ŉ verdagte Toyota Avanza sonder ŉ nommerplaat sien ry het.
Die polisie het die voertuig van die pad af getrek en vier gewapende mans binne die voertuig gevind. Die polisie het beslag gelê op drie 9mm-pistole, ammunisie en die voertuig. Kontant, lugtydkoepons en verskeie goedere wat glo uit die winkel gesteel is, is ook in hul besit gevind.
Die mans, tussen die ouderdom van 26 en 36, moet binnekort in die Mdantsane-landdroshof verskyn.
Video: Sewe David Beckham-ondersteuners in stormloop beseer
Man in hof wat glo petroljoggie met plank doodslaan Vragmotorstaking: Nóg 'n interdik toegestaan | Nuus24
Vragmotorstaking: Nóg 'n interdik toegestaan
Vakbondlede nie agter geweld, sê Satawu Geweld breek uit weens staking
Johannesburg – Die arbeidshof het nóg 'n interdik toegestaan wat daarop gemik is om verdere geweld in die vragmotorstaking te verhoed, het die Padvragwerkgewersvereniging (RFEA) Vrydag gesê. "Ons het die hof genader in 'n poging om die geweld aan te spreek. Die interdik maak dit moeiliker vir die vakbonde om voort te gaan met onwettige stakings," het Magretia Brown-Engelbrecht, woordvoerder, gesê.Die RFEA het verlede week 'n interdik gekry om die geweld te stop wat daartoe gelei het dat vragmotors tydens die twee week lange staking aangeval en aan die brand gesteek is.Vincent Masoga, woordvoerder van Satawu, het gesê werkgewers se poging om die staking te beëindig het misluk.Die hof het beslis dat vakbonde 'n komitee moet vorm en mense moet aanstel wat sal verseker dat die staking vreedsaam verloop. Gesprekke wat daarop gemik was om die staking te beëindig het Donderdagaand misluk.Bestuurders soek 'n verhoging van 12% terwyl werkgewers 'n aanbod van 8,5% gemaak het. – Volg Nuus24 op Twitter.
Lees meer oor: stakings | satawu VOLGENDE OP NUUS24X
Malawi Pres verkoop haar vlgtg en bly tuis of vlieg kommersieel. Beleggers word Malawi toe genooi. Sy neuk nie agter hulle aan nie. ANC moet kennis neem. Jammer dat Afrika magsbehepteid nooit uit hulle koppe sal kan uit nie. Gesonde ekonomiese beleid en begrip daarvoor is net te hoog vir die IK vlakke wat wat ons parlement vol sit.